S-367/2019

Mál þetta, sem þingfest var þann 22. ágúst sl. og dómtekið fimmtudaginn 5. september sl., er höfðað með ákæru lögreglustjórans á Suðurlandi þann 12. júlí sl., á hendur H-kk-þgf M-kk-þgf J-kk-þgf, fyrir umferðarlagabrot með því að hafa, að kvöldi föstudagsins 7. júní 2019, ekið bifreiðinni […] sviptur ökurétti um Laugarvatnsveg við Dalbraut á Laugarvatni í Bláskógabyggð.

Telst brot ákærða varða við 1. mgr. 48. gr. umferðarlaga nr. 50, 1987, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði mætti við þingfestingu málsins og óskaði eftir því S-kk-nf S-kk-nf lögmaður yrði skipaður verjandi sinn. Við fyrirtöku málsins þann 5. september sl. mætti ákærði ásamt skipuðum verjanda sínum S-kk-þgf S-kk-þgf. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði tíu sinnum áður sætt refsingu, þar af átta sinnum fyrir akstur sviptur ökurétti. Þann 18. ágúst 2017 lauk ákærði þremur málum hjá lögreglustjóranum á höfuðborgarsvæðinu þar sem ákærði gekkst undir greiðslu sekta með sátt meðal annars fyrir akstur sviptur ökurétti. Þann 4. desember 2017 gekkst ákærði aftur undir greiðslu sektar með sátt hjá lögreglustjóranum á höfuðborgarsvæðinu meðal annars fyrir akstur sviptur ökurétti. Þá var ákærði dæmdur til að sæta fangelsi í 60 daga með dómi Héraðsdóms Suðurlands hinn 16. febrúar 2018 fyrir að aka undir áhrifum ávana og fíkniefna og fyrir akstur sviptur ökurétti. Þá var ákærði sviptur ökurétti ævilangt. Var þar um að ræða hegningarauka við fyrrgreinda sátt fá 4. desember 2017. Þá var ákærði dæmdur til að sæta fangelsi í 90 daga með dómi Héraðsdómi Reykjaness hinn 14. desember 2018 fyrir að aka undir áhrifum ávana og fíkniefna og fyrir akstur sviptur ökurétti. Þá var ákærði dæmdur í 6 mánaða fangelsi með dómi Héraðsdóms Suðurlands hinn 14. febrúar 2019 meðal annars fyrir akstur sviptur ökurétti. Var þar um að ræða hegningarauka við fyrrgreindan dóm Héraðsdóms Reykjaness frá 14. desember 2018. Þann 16. apríl 2019 var ákærði dæmdur til að sæta fangelsi í 15 daga fyrir akstur sviptur ökurétti. Var þar um að ræða hegningarauka við fyrrgreindan dóm Héraðsdóms Suðurlands frá 14. febrúar 2019.

Refsing ákærða er hæfilega ákveðin fangelsi í 60 daga. Með vísan til dómvenju þykja ekki efni til að skilorðsbinda refsinguna.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu sakarkostnaðar, sem er þóknun skipaðs verjanda ákærða, S-kk-ef S-kk-ef lögmanns, 126.480 kr. að teknu tilliti til virðisaukaskatts. Annar sakarkostnaður, það er kostnaður vegna blóðsýnatöku og reikningur rannsóknarstofu Háskóla Íslands, greiðist úr ríkissjóði.

Með vísan til 101. og 102. gr. umferðarlaga nr. 50/1987, með síðari breytingum, ber að árétta ævilanga sviptingu ökuréttar ákærða.

Í-kvk-nf E-kvk-nf G-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, H-kk-nf M-kk-nf J-kk-nf, sæti fangelsi í 60 daga.

Ákærði greiði sakarkostnað, samtals 126.480 krónur, sem er þóknun skipaðs verjanda ákærða, S-kk-ef S-kk-ef lögmanns.

Áréttuð er ævilöng svipting ákærða.

Í-kvk-nf E-kvk-nf G-kvk-nf.